CELEX: 32020D1115
Language: mt
Date: 2020-07-24 00:00:00
Title: Deċiżjoni tal-Kunsill (UE) 2020/1115 tal-24 ta’ Lulju 2020 dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt stabbilit skont il-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra, fir-rigward tal-adozzjoni ta’ emendi għall-Protokolli 1 u 4 tal-Ftehim

29.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 244/16
               
            
         DEĊIŻJONI TAL-KUNSILL (UE) 2020/1115
         tal-24 ta’ Lulju 2020
         dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt stabbilit skont il-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra, fir-rigward tal-adozzjoni ta’ emendi għall-Protokolli 1 u 4 tal-Ftehim
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Il-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe min-naħa l-oħra (“il-Ftehim”), ġie konkluż mill-Komunità Ewropea permezz tad-Deċiżjoni tal-Kunsill 97/126/KE (1), u daħal fis-seħħ fl-1 ta’ Jannar 1997.
                  
               
                     (2)
                  
                  
                     Bis-saħħa tal-Artikolu 34 tal-Ftehim, il-Kumitat Konġunt stabbilit skont l-Artikolu 31 tal-Ftehim (“il-Kumitat Konġunt”) jista’ jemenda d-dispożizzjonijiet tal-Protokolli tal-Ftehim.
                  
               
                     (3)
                  
                  
                     Wara n-negozjati, l-Unjoni u l-Gvern Lokali tal-Gżejjer Faeroe qablu li jemendaw ċerti dispożizzjonijiet tal-Protokolli tal-Ftehim, jiġifieri, il-Protokoll 1 li jikkonċerna t-trattatment ta’ tariffi u arranġamenti applikabbli għal ċerti prodotti tal-ħut u tas-sajd rilaxxati għal ċirkolazzjoni libera fil-Komunità jew importati fil-Faroes, u l-Protokoll 4 li jikkonċerna l-proviżjonijiet speċjali applikabbli għal importazzjoni ta’ ċerti prodotti agrikoli barra dawk imniżżlin fil-Protokoll 1. Dawk l-emendi għandhom l-għan li jwessgħu l-ambitu tal-aċċess għas-suq għaż-żewġ Partijiet fi prodotti magħżula.
                  
               
                     (4)
                  
                  
                     Il-Kumitat Konġunt ser jadotta deċiżjoni fir-rigward tal-emendi għall-Protokolli 1 u 4.
                  
               
                     (5)
                  
                  
                     Jixraq li tiġi stabbilita l-pożizzjoni li għandha tittieħed f’isem l-Unjoni fil-Kumitat Konġunt, fir-rigward tal-adozzjoni tal-emendi tal-Protokolli 1 u 4, peress illi d-deċiżjoni li temenda dawk il-Protokolli ser tkun vinkolanti għall-Unjoni,
                  
               ADOTTA DIN ID-DEĊIŻJONI:
         
            Artikolu Uniku
            Il-pożizzjoni li għandha tittieħed f’isem l-Unjoni fil-Kumitat Konġunt fir-rigward tal-emendi għall-Protokolli 1 u 4 tal-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra, għandha tkun ibbażata fuq l-abbozz tad-Deċiżjoni tal-Kumitat Konġunt. (2)
            
         
         
            Magħmul fi Brussell, l-24 ta’ Lulju 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  Id-Deċiżjoni tal-Kunsill 97/126/KE tas-6 ta’ Diċembru 1996 dwar il-konklużjoni ta’ ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra (ĠU L 53, 22.2.1997, p. 1).
         
            (2)  Ara d-Document ST 9385/20 fuq http://register.consilium.europa.eu